Izmiro Atatiurko stadionas
İzmir Atatürk Stadium yra įvairios paskirties stadionas Izmire, Turkijoje. Pavadintas Mustafa Kemalio Atatiurko garbei. Dažniausiai naudojamas futbolo rungtynėms. Jame telpa 58 008 žiūrovai. Stadionas pastatytas 1964 m., renovuotas 2005 m. Namų rungtynes žaidžia Karşıyaka SK ir Göztepe AŞ futbolo klubai. Stadione 1971 m. vyko Viduržemio jūros žaidynės, 2005 m. Universiada, taip pat 2009 m. Turkijos futbolo taurė, kurioje Beşiktaş JK 4–2 laimėjo prieš Fenerbahçe SK.